LĪGUMS Nr. B3-2019/______

par ugunsdrošības aprīkojuma piegādi
Rīgā







 
2019. gada ____. _____________
SIA „Rīgas Austrumu klīniskā universitātes slimnīca”, reģistrācijas Nr. 40003951628, juridiskā adrese Hipokrāta iela 2, Rīga, LV-1038 (turpmāk tekstā – PASŪTĪTĀJS), kuru pārstāv valdes priekšsēdētājs Imants Paeglītis, valdes loceklis Kaspars Plūme un valdes loceklis Vilnis Lietuvietis, un

SIA „FN-SERVISS”, reģistrācijas Nr. 40003606424 adrese Brīvības gatve 204b, Rīga, LV-1039, kuru saskaņā ar statūtiem pārstāv valdes loceklis Uvis Petrovs (turpmāk tekstā – PIEGĀDĀTĀJS),
abi kopā un katrs atsevišķi turpmāk saukti Puses vai Puse,

pamatojoties uz Pasūtītāja rīkotā iepirkuma „Ugunsdrošības aprīkojuma piegāde”, ID Nr. RAKUS 2019/59M rezultātiem, noslēdz šādu līgumu, turpmāk tekstā – Līgums,
1. LĪGUMA PRIEKŠMETS UN CENA

1.1. PASŪTĪTĀJS atbilstoši Līguma 1. pielikumam „Tehniskā specifikācija – finanšu piedāvājums” pasūta un apmaksā, bet PIEGĀDĀTĀJS piegādā jaunu ugunsdzēsības inventāru (turpmāk tekstā – Inventārs).
1.2. Līgumcena ir līdz EUR 39 609,04 (trīsdesmit deviņi tūkstoši seši simti deviņi euro un 04 centi) bez pievienotās vērtības nodokļa (turpmāk tekstā – PVN).
1.3. PVN nav iepirkuma priekšmeta daļa, un tas tiek piemērots un maksāts atbilstoši normatīvajos aktos noteiktajam.

1.4. Līguma 1. pielikumā „Tehniskā specifikācija – finanšu piedāvājums” noteiktās Inventāra cenas nevar tikt mainītas. Šajās cenās ir iekļauti visi transporta, iepakošanas un muitas izdevumi, kā arī visas nodevas un nodokļi, izņemot PVN.

1.5. Līguma 1.pielikumā ir norādīts Inventāra prognozējamais apjoms 3 (trīs) gadiem. Tas nozīmē, ka PASŪTĪTĀJS pēc saviem ieskatiem pasūta tādu Inventāra daudzumu, kāds ir nepieciešams tā darbības nodrošināšanai, un PIEGĀDĀTĀJAM nav tiesību par to izteikt pretenzijas.
2. PASŪTĪŠANAS, PIEŅEMŠANAS, NORĒĶINU KĀRTĪBA

2.1. PASŪTĪTĀJS Inventāru pasūta sazinoties telefoniski un pa e-pastu ar Līgumā norādīto PIEGĀDĀTĀJA kontaktpersonu un norādot konkrētu Inventāru, tā daudzumu un piegādes vietu.

2.2. PIEGĀDĀTĀJS piegādā Inventāru ne vēlāk kā 7 (septiņu) darba dienu laikā no pasūtījuma izdarīšanas brīža.

2.3. PIEGĀDĀTĀJS piegādā Inventāru šādās PASŪTĪTĀJA struktūrvienībās:

2.3.1. stacionārā „Gaiļezers”, Hipokrāta ielā 2, Rīgā;
2.3.2. stacionārā „Latvijas Onkoloģijas centrs”, Hipokrāta ielā 4, Rīgā;
2.3.3. stacionārā „Latvijas Infektoloģijas centrs”, Linezera ielā 3, Rīgā;
2.3.4. stacionārā “Biķernieki”, Lielvārdes ielā 68, Rīgā;
2.3.5. stacionārs „Tuberkulozes un plaušu slimību centrs”, „Upeslejās”, Stopiņu novadā;
2.3.6. Patoloģijas centrs, Hipokrāta ielā 2, K-5, Rīgā.
2.4. Pieņemot Inventāru, PASŪTĪTĀJS pārbauda Inventāra kvalitāti un atbilstību Līgumam. Inventārs uzskatāms par piegādātu brīdī, kad Puses paraksta preču pavadzīmi- rēķinu. 

2.5. PASŪTĪTĀJS samaksu par Līguma 2.4.punktā noteiktā kārtībā pieņemto Inventāru veic 30 (trīsdesmit) dienu laikā pēc Līguma 2.4.punktā norādītās preču pavadzīmes- rēķina saņemšanas.

2.6. Līguma 2.5.punktā noteiktā samaksa tiek veikta euro valūtā ar pārskaitījumu uz Līgumā vai rēķinā norādīto PIEGĀDĀTĀJA norēķinu kontu.

2.7. Visi Līgumā noteiktie maksājumi uzskatāmi par izdarītiem ar brīdi, kad attiecīgā maksājuma izdarītājs ir veicis pārskaitījumu uz Līgumā vai rēķinā norādīto norēķinu kontu, neatkarīgi no brīža, kad šie līdzekļi ir kļuvuši pieejami saņēmējam.
3. KVALITĀTE, GARANTIJAS UN TRŪKUMU NOVĒRŠANA
3.1. PIEGĀDĀTĀJS garantē piegādātā Inventāra atbilstību un kvalitāti lietošanas termiņa laikā atbilstoši tehniskajā dokumentācijā un normatīvajos aktos noteiktajam, ja PASŪTĪTĀJS ir ievērojis Inventāra ražotāja noteiktos uzglabāšanas un lietošanas noteikumus.

3.2. Ja, pieņemot jauno Inventāru, kā arī pēc Inventāra pieņemšanas, tiek konstatēts (t.sk., neatbilstību konstatē valsts vai pašvaldības kontrolējošā institūcija), ka Inventārs nav atbilstošs PASŪTĪTĀJA vai normatīvo aktu prasībām, PASŪTĪTĀJS sastāda pretenziju aktu (turpmāk tekstā – Pretenziju akts), kurā norāda konstatētos trūkumus, un iesniedz to PIEGĀDĀTĀJAM.
3.3. Pretenziju aktā norādītie Inventāra trūkumi PIEGĀDĀTĀJAM jānovērš ne vēlāk kā 48 (četrdesmit astoņu) stundu laikā no Pretenziju akta saņemšanas.

3.4. Pēc trūkumu novēršanas PASŪTĪTĀJS atkārto 2.4.punktā minēto pārbaudi.

3.5. Ja PIEGĀDĀTĀJS neatzīst Pretenziju aktā minētos trūkumus, PIEGĀDĀTĀJAM 2 (divu) darba dienu laikā pēc Pretenziju akta saņemšanas rakstveidā jāiesniedz PASŪTĪTĀJAM motivēts atteikums. Ja Puses nespēj vienoties, strīdu izšķir abu Pušu pieaicināts neatkarīgs eksperts, kurš sniedz Pusēm saistošu atzinumu. Eksperta pieaicināšanas izdevumus sedz tā Puse, kuras viedoklim eksperts nav piekritis.
4. PUŠU PIENĀKUMI, TIESĪBAS UN ATBILDĪBA

4.1. PIEGĀDĀTĀJS apņemas:

4.1.1. piegādāt Inventāru atbilstoši Līgumā noteiktajam;

4.1.2. ievērot Latvijas Valsts standartu un citas Latvijas Republikā noteiktās normatīvo aktu prasības attiecībā uz piegādājamo Inventāru.

4.2. PASŪTĪTĀJS apņemas:

4.2.1. Inventāra pieņemšanas brīdī pārliecināties par to kvalitāti un atbilstību veiktajam pasūtījumam un Līguma noteikumiem;

4.2.2. pieņemt Inventāru, kas piegādāts atbilstoši Līguma noteikumiem;

4.2.3. veikt norēķinus ar PIEGĀDĀTĀJU Līgumā paredzētajos termiņos un kārtībā.

4.3. Ja PASŪTĪTĀJS neveic samaksu Līgumā paredzētajā termiņā, PIEGĀDĀTĀJS ir tiesīgs pieprasīt līgumsodu 0,05 % apmērā no nesamaksātās summas par katru nokavējuma dienu, bet ne vairāk kā 10 % (desmit procentus) no tās.

4.4. Ja PIEGĀDĀTĀJS Līgumā noteiktajā termiņā nepiegādā Inventāru, PASŪTĪTĀJS ir tiesīgs pieprasīt līgumsodu 0,05 % apmērā par katru nokavējuma dienu no termiņā nepiegādātā Inventāra vērtības, bet ne vairāk kā 10 % (desmit procentus) no tās.

4.5. Puses normatīvajos aktos un Līgumā noteiktajā kārtībā ir savstarpēji atbildīgas par otrai Pusei nodarītajiem tiešajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu darbības vai bezdarbības rezultātā.
4.6. Ja valsts vai pašvaldības kontrolējošā institūcija konstatē, ka Inventārs nav piegādāts atbilstošs normatīvo aktu prasībām, tad:

4.6.1. PIEGĀDĀTĀJS nekavējoties bez maksas novērš konstatētos Inventāra trūkumus;

4.6.2. PIEGĀDĀTĀJS regresa kārtībā sedz PASŪTĪTĀJAM uzlikto administratīvo sodu.

4.7.
Ja PIEGĀDĀTĀJS atsakās piegādāt Inventāru, PASŪTĪTĀJS ir tiesīgs pieprasīt soda naudu 10 % apmērā no pasūtījuma summas, par katru piegādes atteikumu.

4.8.
Līguma 1. pielikumā norādītā atlaide PIEGĀDĀTĀJAM ir jānodrošina precēm, kuras nav iekļautas šī Līguma 1.pielikumā.
5. NEPĀRVARAMA VARA
5.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas rezultātā, kuras darbība sākusies pēc Līguma noslēgšanas un kuru nevarēja iepriekš ne paredzēt, ne novērst. Pie nepārvaramas varas pieskaitāmas dabas katastrofas, avārijas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Pušu tiesības un ietekmē uzņemtās saistības, stāšanās spēkā. Valūtas kursu svārstības, nodokļu likmju izmaiņas vai citi biznesa riski šī Līguma izpratnē nav uzskatāmi par nepārvaramu varu.
5.2. Pusei, kas atsaucas uz nepārvaramu varu, nekavējoties par to rakstveidā jāpaziņo otrai Pusei, ja vien tas objektīvi iespējams. Ziņojumā jānorāda, kādā termiņā ir iespējama Puses Līgumā paredzēto saistību izpilde. Pēc otras Puses pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur nepārvaramas varas apstākļu apstiprinājumu un to raksturojumu.
5.3. Par nepārvaramas varas apstākļiem nav uzskatāma vispārēja cenu celšanās, t.sk., degvielas, elektroenerģijas, gāzes u.c., cenu paaugstināšanās, vispārēja inflācija valstī, valūtas kursu svārstības un citi biznesa riski.
6. LĪGUMA SPEKĀ ESAMĪBA UN GROZĪŠANA
6.1. Līgums stājas spēkā tā abpusējas parakstīšanas brīdī un ir spēkā līdz saistību izpildei.
6.2. Inventāra piegādes laiks – 3 (trīs) gadi.
6.3. Ja 3 (trīs) gadu laikā nav izlietota visa Līguma 1.2.punktā noteiktā summa, Inventāra piegādi un tā apmaksu Puses ir tiesīgas turpināt līdz pilnas Līguma summas izlietojumam.
6.4. Ja Līguma darbības laikā jaunas iepirkuma procedūras rezultātā Pasūtītājs nav noslēdzis jaunu līgumu attiecībā uz šo pašu līguma priekšmetu un līgumsumma nav iztērēta, Līguma darbības termiņš tiek pagarināts līdz pilnīgas līgumsumas izlietojumam bez atsevišķas rakstveida vienošanās slēgšanas nemainot līguma Pielikumā Nr.1 norādīto preču izcenojumus.
6.5. Līgums var tikt grozīts (izņemot cenas) vai priekšlaicīgi izbeigts, Pusēm savstarpēji rakstveidā vienojoties.
6.6. Visi šī Līguma grozījumi, izņemot 6.4.punktā noteikto gadījumu, izdarāmi rakstveidā, sastādot papildu vienošanās, kuras stājas spēkā to abpusējas parakstīšanas brīdī vai citā abpusēji noteiktā laikā. Visas papildu vienošanās ir neatņemamas Līguma sastāvdaļas.
6.7. Līgumu var grozīt tikai tad, ja Līguma grozījumi ir nebūtiski. Līguma grozījumu būtiskums tiek izvērtēts saskaņā ar normatīvo aktu prasībām.
6.8. PASŪTĪTĀJAM ir tiesības vienpusēji ar rakstisku paziņojumu priekšlaicīgi izbeigt Līgumu, ja:
6.8.1. PIEGĀDĀTĀJS atsakās piegādāt Inventāru;
6.8.2. PIEGĀDĀTĀJS atsakās piegādāt Inventāru par Līguma cenām;
6.8.3. PIEGĀDĀTĀJS divas vai vairāk reizes nepiegādā Inventāru Līgumā noteiktajā termiņā;

6.8.4. PIEGĀDĀTĀJS piegādā Inventāru neatbilstoši Līgumam, un par to ir sastādīti divi vai vairāk Pretenziju akti;

6.8.5. PASŪTĪTĀJAM vairs nav nepieciešama turpmāka Inventāra piegāde.
6.9. Līguma 6.8.punktā (izņemot 6.8.5.apakšpunktu) noteiktajā gadījumā PIEGĀDĀTĀJS maksā PASŪTĪTĀJAM līgumsodu 10 % (desmit procentu) apmērā no Līguma 1.2.punktā noteiktās summas, kā arī sedz visus tiešos un netiešos zaudējumus, kas PASŪTĪTĀJAM šajā gadījumā rodas vai var rasties.
6.10. Ja kāda Puse saskaņā ar Līgumu pieprasa no otras Puses līgumsodu, Puse to samaksā 30 (trīsdesmit) dienu laikā.
7. CITI NOTEIKUMI
7.1. Visas pretenzijas un paziņojumi ir noformējami rakstveidā un kā ierakstīti pasta sūtījumi nosūtāmi uz Pušu juridiskajām adresēm vai personīgi iesniedzami Līgumā minētajām kontaktpersonām. Izņēmums no šī vispārīgā noteikuma ir pasūtījumu izdarīšana, kas notiek 2.1.punktā noteiktajā kārtībā.

7.2. Ja kādai no Pusēm tiek mainīts juridiskais statuss, juridiskā adrese vai citi rekvizīti, tad tā nekavējoties rakstiski paziņo par to otrai Pusei. Nepaziņošanas gadījumā vainīgajai Pusei ir jāatlīdzina zaudējumi, ja tādi ir radušies.
7.3. Puse nav tiesīga nodot šajā Līgumā noteiktās saistības trešajām personām bez otras Puses rakstiskas piekrišanas.
7.4. Visi strīdi, kas radušies starp Pusēm, ir risināmi sarunu ceļā. Ja vienošanās sarunu ceļā netiek panākta, strīdu saskaņā ar Latvijas Republikas normatīvajiem aktiem izskata Latvijas Republikas tiesa.
7.5. Kontaktpersonas šī Līguma saistību izpildei:
7.5.1. no PASŪTĪTĀJA puses - Tehnisko sistēmu nodrošinājuma un drošības daļas vadītāja, tālr. +371 6704 2347, mob. +371 28279371, e-pasts: irina.rutkovska@aslimnica.lv;

7.5.2. no PIEGĀDĀTĀJA puses – Kristaps Berķis
, tālr. +37126330440, e-pasts: kristaps.berkis@fnserviss.lv.
7.6. Līgums kopā ar 1. pielikumu „Tehniskā specifikācija – finanšu piedāvājums” sastādīts latviešu valodā kopā uz 11 (vienpadsmit) lapām 2 (divos) identiskos eksemplāros. Katrai Pusei ir izsniegts pa vienam eksemplāram. Abiem eksemplāriem ir vienāds juridiskais spēks.
8. PUŠU REKVIZĪTI
	8.1. PASŪTĪTĀJS:

SIA „Rīgas Austrumu klīniskā universitātes 

slimnīca” 

Reģistrācijas Nr. 40003951628

Adrese: Hipokrāta ielā 2, Rīgā, LV-1038

Banka: AS SWEDBANK
Bankas kods: HABALV22

Konta Nr. LV24HABA0001407045805

_________________________

I. Paeglītis

_________________________

K. Plūme

_________________________

V. Lietuvietis

	8.2. PIEGĀDĀTĀJS:

SIA “FN-SERVISS”

